U-I-62/25
Natisni
Opravilna št.:
U-I-62/25
Datum odločitve:
5. 9. 2025
ECLI:
ECLI:SI:USRS:2025:U.I.62.25
Akt:
Odloka o javnem redu in miru v občini Radovljica (Deželne novice, uradne objave št. 318, 28. 6. 2024)
Izrek:
Pobuda za začetek postopka za oceno ustavnosti in zakonitosti Odloka o javnem redu in miru v občini Radovljica (Deželne novice, uradne objave, št. 318, 28. 6. 2024) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
posamični akt
Vlagatelj:
Pavel Škofic, Radovljica
Datum vloge:
17. 4. 2025
Vrsta odločitve:
sklep
Vrsta rešitve:
zavrženje
Dokument:
US34210
Dokument v PDF obliki:
U-I-62-25.pdf
142 KB
Prenesite datoteko
U-I-62/25-4
5. 9. 2025
SKLEP
Ustavno sodišče je v postopku za preizkus pobude Pavla Škofica, Radovljica, na seji 5. septembra 2025
sklenilo:
Pobuda za začetek postopka za oceno ustavnosti in zakonitosti Odloka o javnem redu in miru v občini Radovljica (Deželne novice, uradne objave, št. 318, 28. 6. 2024) se zavrže.
OBRAZLOŽITEV
1. Pobudnik vlaga pobudo za začetek postopka za oceno ustavnosti in zakonitosti Odloka o javnem redu in miru v občini Radovljica (v nadaljevanju Odlok). Navaja, da je državljan ali občan zaradi Odloka neenakopravno obravnavan, ker Odlok določa le del dejavnosti, ki lahko povzročajo zvočne emisije. S tem naj bi Odlok omogočal krive prijave in izdajanje kazni brez možnosti pritožbe, saj naj ne bi določal merljivih vrednosti zvočnih emisij, ki bi omogočale oblikovanje dokaznega gradiva. Odlok naj ne bi upošteval, da so zvočne emisije kompleksna materija.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes ob vložitvi pobude (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo, 109/12, 23/20, 92/21 in 22/25 – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Pobudnik ni navedel nobenih okoliščin, s katerimi bi utemeljil pravni interes za izpodbijanje Odloka. Če pritožnik meni, da je pravni interes izkazan, zato ker biva na območju Občine Radovljica in bi se Odlok lahko v prihodnosti uporabil tudi zanj, pa iz ustaljene ustavnosodne presoje izhaja, da pravnega interesa za vložitev pobude za začetek postopka za oceno ustavnosti in zakonitosti predpisov ni mogoče utemeljiti le z možnostjo morebitne bodoče uporabe izpodbijanega predpisa.
[1]
Ustavno sodišče je pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20)
v sestavi: predsednik dr. Rok Čeferin ter sodnice in sodniki dr. Matej Accetto, Dr. Dr. Klemen Jaklič (Oxford ZK, Harvard ZDA), dr. Rajko Knez, dr. Neža Kogovšek Šalamon, dr. Špelca Mežnar, dr. Rok Svetlič, Marko Šorli in dr. Katja Šugman Stubbs. Sklep je sprejelo soglasno.
dr. Rok Čeferin
Predsednik
[1]
Glej sklepe Ustavnega sodišča št. U-I-10/95 z dne 14. 9. 1995 (OdlUS IV, 75), št. U-I-89/95 z dne 5. 10. 1995 (OdlUS IV, 95), št. U-I-412/98 z dne 17. 12. 1998 (OdlUS VII, 226), št. U-I-323/96 z dne 7. 11. 1996 (OdlUS V, 150) in št. U-I-141/04 z dne 3. 6. 2004.